Автоматжуулсан шийдвэр гаргалт

Автоматжуулсан шийдвэр гаргалт(АШГ) нь төрийн захиргаа, бизнес, эрүүл мэнд, боловсрол, хууль эрх зүй, ажил олголт, тээвэрлэлт, медиа ба үзвэр үйлчилгээ, янз бүрийн түвшний хүний ​​хяналт эсвэл хөндлөнгийн оролцоотой өгөгдлийг ашиглаж, янз бүрийн нөхцөлд шийдвэр гаргах машин ба алгоритмуудыг хэрэглээ юм. АШГ нь өгөгдлийн сан, текст, сошиал медиа, мэдрэгч, зураг, яриа гэх мэт төрөл бүрийн эх сурвалжаас авсан том хэмжээний өгөгдлийг агуулдаг бөгөөд эдгээрийг компьютерийн программ хангамж, алгоритм, Машин сургалт,хиймэл оюун ухаан, нэмэгдүүлсэн оюун ухаан, робот техникийг ашиглан боловсруулдаг. Автоматжуулсан шийдвэр гаргалтын системүүд(АШГС)-ийн хэрэглээ нь олон нөхцөлд ашиглалт нэмэгдэж байгаа нь техникийн, хууль эрх зүй, ёс зүй, нийгэм, боловсрол, эдийн засаг, эрүүл мэндийн үр дагаврыг харгалзан үзэх шаардлагатай олон давуу тал, сорилтуудыг ​​нийгэмд бий болгож байна.

Тойм

Автоматжуулсан шийдвэр гаргалт (АШГ)-ыг автоматжуулалтын түвшнээс хамааран өөр өөрөөр тодорхойлдог. Зарим тодорхойлолтуудад АГШ нь хүний оролцоогүйгээр зөвхөн технологид суурилсан шийдвэр гаргахыг илэрхийлдэг (жишээ нь, ЕХ-ны Ерөнхий өгөгдөл хамгаалах журам, 22-р зүйл). Гэсэн хэдий ч АШГ технологи, хэрэглээ нь хүний шийдвэр гаргахад тусалдаг зөвлөмж гаргах шийдвэр дэмжих систем (заримдаа "дэмжлэгтэй оюун ухаан" эсвэл "хамтран шийдвэр гаргалт" гэж нэрлэдэг) зэргээс эхлээд бүрэн автоматжуулсан шийдвэр гаргах үйл явц хүртэл олон хэлбэртэй байж болно. Эдгээр системүүд нь шалгах жагсаалт, шийдвэрийн мод зэрэг энгийн загвараас эхлээд хиймэл оюун ухаан, гүнзгийрүүлсэн мэдрэлийн сүлжээ (ГМС) зэрэг нарийн төвөгтэй загваруудыг ашигладаг.

1950-аад оноос хойш компьютер нь энгийн боловсруулах чадвараас эхлээд зураг, ярианы танилт, тоглоомын тоглолт, шинжлэх ухаан болон эмнэлгийн шинжилгээ, олон төрлийн өгөгдлийн эх сурвалжуудыг холбон дүгнэлт гаргах зэрэг нарийн төвөгтэй, чадварлаг үйлдлүүдийг гүйцэтгэх түвшинд хүрсэн. Өнөөдөр АШГ нь нийгмийн бүх салбар болон олон төрлийн салбарт, жишээлбэл, зугаа цэнгэлээс тээвэр хүртэл өргөнөөр ашиглагдаж байна.

АШГ систем (АШГС) нь хэд хэдэн шийдвэрийн цэгүүд, өгөгдлийн багц, технологийг (АШГТ) багтааж болох бөгөөд гэмт хэргийн шүүхийн систем эсвэл бизнесийн үйл явц зэрэг томоохон захиргааны эсвэл техникийн системийн нэг хэсэг болж ажилладаг.

Өгөгдөл

Автоматжуулсан шийдвэр гаргалт нь өгөгдлийг оролт болгон ашиглаж, тодорхой процесс, загвар эсвэл алгоритмд дүн шинжилгээ хийх, шинэ загвар боловсруулахад ашигладаг. ADM системүүд нь системийн зорилго, орчноос хамааран олон төрлийн өгөгдлийн төрлүүд болон эх сурвалжуудыг холбож ашиглаж болно. Жишээлбэл, өөрөө явагч автомашин болон роботуудад зориулсан мэдрэгчийн өгөгдөл, аюулгүй байдлын системийн таних өгөгдөл, олон нийтийн удирдлагын демограф болон санхүүгийн өгөгдөл, эрүүл мэндийн эмнэлгийн бүртгэл, хуулийн гэмт хэргийн бүртгэл зэргийг ашигладаг. Энэ нь заримдаа асар их хэмжээний өгөгдөл, тооцоолох чадварыг шаарддаг.